Leiðbeiningar um rafræn skil - Framtalsleiðbeiningar 2014 - Kafli 4.1.2
Leiðbeiningar um rafræn skil, sótt 15.8.2020 14:27:24
Kafli 4.1.1
Kafli 4.2
4.1.2 Matsverð fasteigna
Fasteignir í byggingu teljast til eignar á kostnaðarverði skv. Húsbyggingarskýrslu RSK 3.03 en henni ber að skila vegna nýbygginga eða endurbóta á húsnæði (sjá nánar um eyðublaðið í kafla 7.5). Hafi fasteign t.d. verið metin fokheld til fasteignamats skal færa hana til eignar á því mati. Við bætist byggingarkostnaður sem til hefur fallið síðan, til ársloka 2013. Byggingarkostnaður vegna viðbygginga, breytinga eða endurbóta á þegar metnum eldri fasteignum skal færður sérstaklega til eignar á sama hátt.
Ómetnar fasteignir sem keyptar voru á árinu 2013 færast á kostnaðarverði, en eldri eignir á verði eins og það var fært í framtali 2013.
Eigendur leigulóða skulu færa til eignar afgjaldskvaðarverðmæti þeirra sem er 15-föld lóðarleiga eins og hún kemur fram á fasteignagjaldaseðlum sveitarfélaganna 2013. Ef 15-föld lóðarleiga er hærri en fasteignamat færist lóðin til eignar á fasteignamati.
Leigutakar leigulóða skulu færa leigulóðir til eignar á fasteignamatsverði. Í reit 313 undir lið 4.1 færist fjárhæð afgjaldskvaðarverðmætis en það kemur til lækkunar á fasteignamati lóðar. Athuga skal að þær fjárhæðir sem eru áritaðar í lið 4.1 eru skráðar án tillits til afgjaldskvaðarverðmætis og þurfa framteljendur því undir öllum kringumstæðum að færa það sjálfir á framtalið. Athugið að ekki á að draga fjárhæð í reit 313 frá samtölunni í reit 314.
Fasteignir barna færast í þennan lið, með fasteignum forráðenda.